b'\n_START_ARTICLE_\nBarbara Pregelj\n_START_SECTION_\n\xc5\xbdivljenje\n_START_PARAGRAPH_\nSvoje \xc5\xa1olanje je za\xc4\x8dela na Osnovni \xc5\xa1oli Franceta Bevka v Ljubljani leta 1978. Med letoma 1985 in 1989 je obiskovala Srednjo \xc5\xa1olo za dru\xc5\xbeboslovje in splo\xc5\xa1no kulturo, prav tako v Ljubljani (dana\xc5\xa1nja Gimnazija Poljane). Leta 1989 se je vpisala na Filozofsko fakulteto. _NEWLINE_Izbrala je dvopredmetni \xc5\xa1tudij \xc5\xa1panskega jezika s knji\xc5\xbeevnostjo ter primerjalno knji\xc5\xbeevnost. Dodiplomski \xc5\xa1tudij je zaklju\xc4\x8dila leta 1995. Od marca do julija 1995 je bila na \xc5\xa1panski univerzi Uiversidad de Salamanca, kjer je izbrala programa Especial Inidividualizado, predavanja o knji\xc5\xbeevnosti srednjega veka in knji\xc5\xbeevnosti zlate dobe; Sodobno \xc5\xa1pansko pripovedni\xc5\xa1tvo. _NEWLINE_Od novembra 1995 do avgusta 1996 je bila zaposlena kot bibliotekarka v knji\xc5\xbenici oddelka za romanske jezike in knji\xc5\xbeevnosti na Filozofski fakulteti, od oktobra istega leta dalje pa je bila asistentka za \xc5\xa1pansko in hispanoameri\xc5\xa1ko knji\xc5\xbeevnost na katedri za hispanistiko. Leta 1999 je magistrirala s podro\xc4\x8dja \xc5\xa1panske knji\xc5\xbeevnosti, leta 2002 pa doktorirala iz literarnih ved, smer slovenska knji\xc5\xbeevnost. Od leta 2004 ima status samostojne ustvarjalke na podro\xc4\x8dju kulture, vpisana je v razvid Ministrstva za kulturo Republike Slovenije._NEWLINE_Med drugim je \xc4\x8dlanica Dru\xc5\xa1tva slovenskih knji\xc5\xbeevnih prevajalcev, Slavisti\xc4\x8dnega dru\xc5\xa1tva Slovenije in Znanstvenega komiteja kongresa Congreso de Cultura Europea.\n_START_SECTION_\nDelo\n_START_PARAGRAPH_\nNjeno delo obsega predvsem knji\xc5\xbeevne prevode in prevode v revijalnih objavah, organizira pa tudi strokovna in znanstvena sre\xc4\x8danja._NEWLINE_Bila je zunanja ocenjevalka za \xc5\xa1panski jezik s knji\xc5\xbeevnostjo na maturi v letih 1998\xe2\x80\x931999 in 2001\xe2\x80\x932008. Je zunanja \xc4\x8dlanica \xc5\xa0olske maturitetne komisije na Gimnaziji Poljane._NEWLINE_Za prevod Debeljakovega eseja Somrak idolov v \xc5\xa1pan\xc5\xa1\xc4\x8dino je dobila nagrado Trubarjevega sklada, bila pa je nominirana za Herbersteinski/Lirikonov zl\xc3\xa1t 2007 (za prevode pesmi \xc3\x81ngela Gonz\xc3\xa1leza) in za Herbersteinski/Lirikonov zl\xc3\xa1t 2008 (za prevode Mariasun Lande).'